|  |
| --- |
| **TVIRTINU:** |
| Perdavimo tinklo departamento vadovas   |  | | --- | |  | | *(vardas, pavardė, parašas)* | |  | | *(data)* | |

TECHNINĖ UŽDUOTIS

„110/35/10 KV JAŠIŪNŲ TRANSFORMATORIŲ PASTOTĖS 110 KV SKIRSTYKLOS REKONSTRUKCIJAI“

**INVESTICIjų PROJEKTO NR. PPRV18059**

**STATINIO PROJEKTO** **„110/35/10 KV JAŠIŪNŲ TP 110 KV SKIRSTYKLOS INŽINERINIŲ TINKLŲ REKONSTRAVIMAS, JŲ PRIKLAUSINIŲ IR KITŲ INŽINERINIŲ STATINIŲ STATYBA, ŠALČININKŲ R. SAV., JAŠIŪNAI, POPIERINĖS G. 5A, REKONSTRAVIMO PROJEKTAS“**

**PROJEKTAVIMO IR RANGOS DARBAI**

**TECHNINĖ UŽDUOTIS (SPECIFIKACIJA)**

1. **Pirkimo objektas – „110/35/10 kV Jašiūnų transformatorių pastotės 110 kV skirstyklos rekonstrukcijos darbai, adresu Šalčininkų r. sav., Jašiūnai, popierinės g. 5A“ (toliau – Objektas);**
2. **Pirkimo objekto apimtis – pradėtų Objekto rekonstrukcijos darbų užbaigimas pagal pateiktus techninį ir darbo projektus „110/35/10 kV Jašiūnų TP 110 kV skirstyklos inžinerinių tinklų rekonstravimas, jų priklausinių ir kitų inžinerinių statinių statyba, Šalčininkų r. sav., Jašiūnai, Popierinės g. 5a“ (toliau – Projektai), prieduose Nr. 1 ir Nr. 2:** 
   1. Rekonstrukcija numatyta 2 etapais. Pirmas etapas yra įvykdytas, pastotės dalis įjungta. Tačiau yra neužbaigtų darbų, kurie detalizuoti šioje užduotyje. Antras etapas nepradėtas vykdyti, ir yra pagrindinis šio pirkimo objektas, kartu su papildomais darbais pilnai išpildyti rekonstrukciją.
   2. Elektros tinklų rekonstravimas, unikalus Nr. 8598-8015-0038 (pagrindinis statinys).
   3. Aikštelės (asfaltas, šaligatviai – nuogrindos aplink pastatus ir kt.) įrengimas.
      1. pirmo etapo apimtyje yra įrengtas pagrindas su bordiūrais asfalto keliui – įvertinti ar pagrindas įrengtas tinkamai, ir pakloti asfalto dangą.
      2. Pirmo etapo apimtyje įrengta netinkama skaldos danga po įrenginiais. Esamą skaldą paskleisti po visą skirstyklą ir ant viršaus užpilti dolomitinę skaldą (tokią, kokia numatyta projekte).
   4. Žaibosaugos bokštų įrengimas 2 etapo apimtyje.
   5. Pirmo etapo apimtyje metalo konstrukcijų pažaidas tinkamai apsaugoti cinko pasta.
   6. Ryšio bokštas:
      1. dažytų konstrukcijų pažeistų vietų sutvarkymas (dažymas);
      2. atlikti bokšto vertikalumo išpildomąją, ir pateiki dokumentaciją.
   7. Tvoros rekonstravimas, kaip numatyta projekte.
   8. Kilnojamas valdymo pultas (PVP) – pastatytas ir įrengtas, tačiau yra likę neatlikti darbai:
      1. apskardinti cokolinę PVP dalį (medžiagos su darbais).
      2. sureguliuoti grindų plokštes viduje;
      3. sutvarkyti grindų šilumos izoliaciją (papildomos smeigės ir papildomai užsandarinti vatos plokščių sujungimus užpurškiant putomis).
   9. Lauko tualeto įrengimas, kaip numatyta projekte.
   10. Statybos darbai, kurie reikalingi rekonstrukcijos darbų užbaigimui ir atlikimui, kad būtų visa apimtimi rekonstruota ir įjungta 110/35/10 kV Jašiūnų TP 110 kV skirstykla; pasirašytas galutinio etapo techninio įvertinimo komisijos aktas ir pašalinti trūkumai „Iki įjungimo“ ir „statybos užbaigimo“ pagal projektavimo užduotį ir pateiktus Projektus.
   11. Pirminės įrangos, savųjų reikmių ir kitos pagal projektą ir TU nesumontuotos ir nepriduotos įrangos montavimas, pajungimas ir derinimas. Likusios trūkstamos įrangos ir medžiagų užsakymas, montavimas, pajungimas, derinimas ir pridavimas.
   12. Esamos (senosios) įrangos demontavimo darbai antro etapo apimtyje, utilizavimas.
   13. Esamos (senosios) įrangos demontavimo darbai ESO dalyje, utilizavimas.
   14. Laikinų rekonstrukcinių schemų įrengimą ir išmontavimą, pagal suderintus techninį ir darbo projektus.
   15. Statybos užbaigimo procedūros (įskaitant reikiamų dokumentų parengimą) ir gautas (-i) pasirašytas (-i) Statybos užbaigimo aktas (-ai).
   16. Projektavimo darbai bei parengtų ir pateiktų Projektų korekcijos pagal poreikį vykdant Objekto rangos darbus, bei projekto vykdymo priežiūrą. Projektų korekcijos yra atliekamos neprieštaraujant projektavimo užduočiai ir yra suderinamos su Užsakovu, vadovaujantis sutarties bendrųjų sąlygų nuostatomis. Jei dėl suderintų Projekto korekcijų bus reikalinga atnaujinta ekspertizė, tai dėl jos organizavimo rūpinasi Užsakovas kaip tai numatyta bendrųjų sąlygų sutartyje. Jei dėl sprendinių ar Projekto korekcijų bus reikalingas naujas statybą leidžiantis dokumentas, tokiu atveju Rangovas yra atsakingas už statybą leidžiančio dokumento procedūrų atlikimą ir statybą leidžiančio dokumento gavimą.
   17. Įrangą, kurios nėra perduodamos įrangos sąraše (Priedas Nr. 3), Rangovas turės pats ją suderinti su Užsakovu ir patiekti pagal techninį bei darbo projektus, sumontuoti ją objekte, atlikti derinimo darbus bei pateikti Objekto užbaigimo dokumentaciją.
   18. Tiekiama įranga turės būti suderinta pagal reikalavimus siūlomos įrangos atitikties pagrindimui, kurie pateikti priede Nr. 6. Užsakovas statybos darbų atlikimui perduoda Rangovui įrangą pagal pridedamą „Užsakovo perduodamos įrangos sąrašą“ priedą Nr. 3. Rangovas yra atsakingas už perduodamos įrangos transportavimą ir organizuojasi visų įrenginių pervežimą į Objektą iš Užsakovo sandėlio, adresu: Telšių TP, Gintalų k. 1, Telšių r. sav., Degaičių sen.
   19. Detalus statybos (rangos) darbų aprašymas pagal suderintą darbo projektą „110/35/10 kV Jašiūnų TP 110 kV skirstyklos inžinerinių tinklų rekonstravimas, jų priklausinių ir kitų inžinerinių statinių statyba, Šalčininkų r. sav., Jašiūnai, Popierinės g. 5a“, pridedamas (Priedas Nr. 4), kuriame nurodoma Objekte atliktų darbų statusas (situacija) ir darbai, kuriuos Rangovas turi įsivertinti bei atlikti pagal šios techninės užduoties (specifikacijos) punktą 3.
   20. Kiti projektavimo užduotyje, techniniame ir darbo projekte numatyti darbai.
3. **Kiti reikalavimai:** 
   1. Rangovas yra atsakingas už objekto rekonstrukcijos darbų-atjungimo grafiko parengimą bei suderinimą su perdavimo sistemos operatoriumi (toliau – PSO) ir skirstymo tinklo operatoriumi (toliau – AB ESO) bei kitomis trečiosiomis šalimis, išdavusiomis prijungimo/technines sąlygas. Darbų-atjungimų grafikas parengiamas ir suderinamas ne vėliau kaip per 30 k. d. iki numatomų fizinių rangos darbų objekte pradžios. Darbų-atjungimų grafiką Rangovas turi atnaujinti ir iš naujo atlikti visus suderinimus pasikeitus darbų eigai ir/arba jų atlikimo terminams daugiau nei per 1 mėn. Tipinė darbų-atjungimų grafiko forma-pavyzdys pateikiama www.litgrid.eu: Tinklo plėtra > Standartiniai techniniai reikalavimai > Atjungimų grafikų formos;
   2. Rangovas privalo pateikti PSO atjungimų poreikius kitiems kalendoriniams metams tokia apimtimi ir terminais, kaip nusako Dispečerinio elektros energetikos sistemos valdymo nuostatai bei LITGRID AB vidaus tvarkos (330 kV dalies įrenginiams - iki einamųjų metų rugpjūčio 1 d. kitiems metams, 110 kV dalies įrenginiams – iki einamųjų metų spalio 30 d. kitiems metams).
   3. Rangovas, privalo pateikti PSO atjungimų poreikius kitam kalendoriniam mėnesiui tokia apimtimi ir terminais, kaip nusako Dispečerinio elektros energetikos sistemos valdymo nuostatai bei LITGRID AB vidaus tvarkos (330 kV dalies įrenginiams - iki einamojo mėnesio 1-os dienos kitam mėnesiui, 110 kV dalies įrenginiams – iki einamojo mėnesio 10-os dienos kitam mėnesiui).
   4. Rangovas yra atsakingas už PSO atstovų bei operatyvinio personalo, atliekančio objekte PSO priklausančios įrangos dalies operatyvinio valdymo paslaugas, mokymų suorganizavimą. Mokymai atliekami objekte ir darant video, jų sesijų kiekis ir datos nustatomos derinant darbų-atjungimų grafiką;
   5. Rangovas yra atsakingas už įjungimo programų rengimą ir derinimą su PSO ir AB ESO. Rekonstruotų ar naujai sumontuotų įrenginių įjungimas galimas tik pagal patvirtintą vienkartinę įjungimo programą, dalyvaujant Rangovo bei LITGRID AB RAA atstovams ir tik darbo dienomis bei darbo valandomis. Programos derinimą su PSO Rangovas gali pradėti ne anksčiau kai bus PSO pateikta patvirtinta visa reikalinga dokumentacija (signalų sąrašai, operatyvinės priežiūros ir eksploatacijos instrukcijos, sujungimų schemos).
   6. Rangovas įsipareigoja, kad jo siūlomos paslaugos nekels grėsmės nacionaliniam saugumui, t. y.:
      1. nebus sutrikdytas Užsakovo valdomos ryšių ir informacinės infrastruktūros, kurios yra reikšmingos Užsakovo veiklai, funkcionavimas;
      2. nebus sutrikdyta Užsakovo, kaip nacionaliniam saugumui svarbios įmonės, veikla;
      3. nebus siekiama išgauti valstybės ir tarnybos paslaptį sudarančią ar kitą neviešą (Užsakovo subjekto konfidencialią) informaciją.
   7. Kiti reikalavimai, kuriais turi būti vadovaujamasi sutarties įgyvendinime pateikiami priede Nr.7.
   8. Objekto statybos (rangos) darbų apimčių įsivertinimui Rangovas iki kainos pasiūlymo pateikimo gali atlikti apžiūrą Objekte gyvai iš anksto suderinęs laiką su Užsakovo atstovu – [kontaktiniai duomenys bus užpildyti rinkos konsultacijos ir pirkimo metu].
4. **Žalieji reikalavimai:** 
   1. Tiekėjas įsipareigoja, kad paslaugų teikimo metu bus siekiama tausoti popierių, ir visi dokumentai bus priimami iš Užsakovo ir teikiami Rangovui elektroniniu formatu.

1. **PRIDEDAMA:**
2. Priedas Nr. 1. Techninis projektas „110/35/10 kV Jašiūnų TP 110 kV skirstyklos inžinerinių tinklų rekonstravimas, jų priklausinių ir kitų inžinerinių statinių statyba, Šalčininkų r. sav., Jašiūnai, Popierinės g. 5a“;
3. Priedas Nr. 2. Darbo projektas „110/35/10 kV Jašiūnų TP 110 kV skirstyklos inžinerinių tinklų rekonstravimas, jų priklausinių ir kitų inžinerinių statinių statyba, Šalčininkų r. sav., Jašiūnai, Popierinės g. 5a“;
4. Priedas Nr. 3. Užsakovo perduodamos įrangos sąrašas;
5. Priedas Nr. 4. Detalus statybos (rangos) darbų aprašymas;
6. Priedas Nr. 5. Statybą leidžiančio dokumento kopija;
7. Priedas Nr. 6. Pagrindinės įrangos atitikties techninio projekto techninėms specifikacijoms pagrindimo tvarka;
8. Priedas Nr. 7. Projektavimo užduoties priedai.